Asociaţia Pro Vita pentru născuţi şi nenăscuţi şi Alianţa Familiilor din România au postat, pe Calea Moşilor, două panouri care discriminează persoanele homosexuale şi care, prin sintagma "La Olari, la capătul străzii, se fac nişte chestii...", face trimitere la evenimentul de la Colegiul George Coşbuc, când mai mulţi elevi au fluturat steagul diversităţii LGBT pe holurile liceului. Primarul Sectorului 2, Neculai Onțanu, a dispus desființarea panourilor discriminatorii și amendarea societăților comerciale cu câte 5.000 de lei, anunță reprezentanții primăriei într-un răspuns remis B365.ro.

Panoul întreabă trecătorii dacă "Ţi-ai vedea băiatul homosexual?" şi "Ţi-ai închipui fetiţa lesbiană?" şi încheie cu avertizarea că "Pe Olari, în capătul străzii (n.r. Colegiul George Cosbuc e situat pe str. Olari 29-31), se întâmplă nişte chestii..."

Mai mult, Asociaţia Familiilor a publicat marţi, pe pagina de facebook, acelaşi panou postat pe Calea Moşilor, din Sectorul 2, cu invitaţia Vino azi la Muzeul Ţăranului Român, la ora 18! Panourile incitau deci la o actiune ce urma sa fie condamnata de catre Consiliul pentru Combaterea Discriminarii.

La Muzeul Ţăranului, marţi, la orele 18, un grup de persoane, care se prezintă drept "societatea civilă creștină" a boicotat proiecția filmului "The Kids are Alright" , în cadrul evenimentelor Lunii LGBT. Cei veniți la vizionare spun că au fost jigniți și scuipați de extremiști, iar poliția i-ar fi legitimat tot pe ei, în timp ce o parte dintre protestatari împotriva minorităților sexuale se laudă cu o acțiune reușită (site-ul roncea.ro anunta, dupa incident, ca protestul a fost unul reusit printr-un articol pe pagina lor cu titlul: "Protest reusit impotriva mafiei si propagandei homosexuale de la Muzeul Taranului Roman".)

Firmele care deţin cele două panouri publicitare de pe Calea Moşilor se numesc: S.C. Euromedia Group SRL şi S.C. Fler Media SRL.

Consiliul Național pentru Combaterea Discriminării a condamnat public manifestările homofobe de la MȚR, iar primarul Sectorului 2, Neculai Onțanu, a dispus desfiinţarea imediată a afişajelor discriminatorii plasate pe teritoriul Sectorului 2, ca și amendarea contravenţională conform prevederilor legale cu suma de 5000 lei fiecare a celor două societăţi comerciale care deţin cele două panouri publicitare.

Cei de la Alianta Familiilor din România au postat şi pe site-ul oficial o acuză la adresa Colegiului George Coşbuc şi a evenimentului care a avut loc acolo, cu ocazia Lunii Istoriei Lesbiană Gay Bisexuală și Transexuală. Aceştia au scris că: "homosexualilor le-a venit ideea să introducă acţiunile propagandistice, prin intermediul acestor ambasade, în acele instituţii de învăţământ care derulează programe de cooperare cu acestea. Colegiul bilingv „George Coşbuc” a părut a fi un punct de pornire potrivit. Homosexualii au găsit repede 1-2 profesori dornici să-şi arate zelul în promovarea „toleranţei” şi „diversităţii” înaintea ambasadelor care îi pot trimite la cursuri de perfecţionare la Londra sau Paris."

Etichete: realitatea, Sectorul 2